Programové licenčné ujednanie pre koncových užívateľov 

POZNÁMKA PRE UŽÍVATEĽOV.  Pred tým, ako začnete program používať alebo kopírovať, pozorne si prečítajte toto licenčné ujednanie. Právo používať tento softvérový produkt je závislé od Vášho súhlasu s nasledujúcimi podmienkami. Používaním a kopírovaním programu dávate najavo svoj súhlas s týmto ujednaním. Ak nesúhlasíte s podmienkami v Licenčnom ujednaní, môžete vrátiť programový balíček spoločne s ďalšími komponentami tohto produktu predajcovi, a budú Vám vrátené peniaze podľa podmienok predajcu či zástupcu spoločnosti KONICA MINOLTA BUSINESS TECHNOLOGIES, INC. alebo jej sesterskej spoločnosti (ďalej je uvádzaný spoločný názov "KONICA MINOLTA"), od ktorej ste tento produkt dostali. Preberáte zodpovednosť za výber produktu a jeho vhodnosť pre zamýšľané použitie. Ďalej ste zodpovední za inštaláciu, používanie a výsledky dosiahnuté používaním tohto produktu. 

LICENČNÉ UJEDNANIE 
S ohľadom na platbu za licenčný poplatok, ktorý je súčasťou nákupnej ceny, Vám spoločnosť KONICA MINOLTA udeľuje nevýhradné právo používať softvér za nasledujúcich podmienok: 

Spoločnosť KONICA MINOLTA Vám udeľuje nevýhradné právo používať softvér. Neudeľuje Vám právo na distribúciu, prenajímanie, poskytovanie ďalších licenčných práv, najímanie softvéru alebo dokumentácie. Softvér ani dokumentáciu nesmiete upravovať, modifikovať alebo prispôsobovať, čo bez obmedzenia zahŕňa preklad, spätný preklad, dekódovanie, vytváranie odvodených produktov alebo spätnú analýzu. 

Softvérový produkt môžete duplikovať alebo kopírovať pre Vaše osobné použitie za podmienok uvedených v príručke, a všetky prenosné kópie musia byť označené autorskými právami tak, ako sú vyznačené na origináli. Softvér sa však nedá kopírovať alebo duplikovať za účelom distribúcie alebo ďalšieho predaja. 

Kúpením tejto licencie na Vás neprechádza žiadne právo, zákonný nárok alebo záujem na softvér okrem toho, čo je špecifikované ďalej v tomto ujednaní. Programy sú chránené autorskými zákonmi. 

Tento produkt alebo jeho časti mohli byť vyvinuté nezávislou treťou stranou, ktorá k nemu vlastní autorské práva a ďalšie autorizačné práva. Tento dodávateľ môže zistiť, že ste zodpovední za porušenie uvedených práv. 

PODMIENKY 
Licencia je platná až do jej ukončenia. Licenciu môžete ukončiť kedykoľvek. 
Licencia a Vaše právo na používanie produktu automaticky skončí, ak sa neprispôsobíte všetkým podmienkam licenčného ujednania. V prípade zrušenia vrátite všetky kópie produktu spoločnosti KONICA MINOLTA alebo s predchádzajúcim súhlasom spoločnosti KONICA MINOLTA poskytnete spoločnosti KONICA MINOLTA doklad o zničení všetkých kópií. 

OBMEDZENÁ ZÁRUKA 
Spoločnosť KONICA MINOLTA ručí 90 dní od dátumu nákupu, že médiá, na ktorých je softvér zaznamenaný, nie sú vadné s ohľadom na  materiál alebo jeho spracovanie, pokiaľ je s nimi zaobchádzané normálnym spôsobom. Softvér je dodaný „tak, ako je" a spoločnosť KONICA MINOLTA nezaručuje že činnosť softvéru nebude prerušovaná alebo bezchybná. Preberáte zodpovednosť za výber produktu a jeho vhodnosť pre zamýšľané použitie. 
Ďalej ste zodpovední za inštaláciu, používanie a výsledky dosiahnuté používaním tohto produktu. V prípade, že sa v záručnej dobe vyskytne vada média, pošlite médium spoločnosti KONICA MINOLTA na výmenu. Ak spoločnosť KONICA MINOLTA nebude schopná médium vymeniť v prijateľnej dobe, budú Vám na základe vrátenia produktu a všetkých jeho kópií vrátené náklady na licenčný poplatok. To sú jediné formy náhrady za akékoľvek zrušenie záruky. 

Okrem vyššie uvedeného, SPOLOČNOSŤ KONICA MINOLTA NEPREBERÁ ŽIADNE ZÁRUKY, ČI UŽ VYJADRENÉ ALEBO VYPLÝVAJÚCE, ZA TENTO PROGRAM ALEBO DOKUMENTÁCIU, VRÁTANE ICH KVALITY, ČINNOSTI, OBCHODOVATEĽNOSTI ALEBO POUŽITEĽNOSTI PRE URČITÉ ÚČELY. V ŽIADNOM PRÍPADE NEBUDE SPOLOČNOSŤ KONICA MINOLTA ZODPOVEDNÁ ZA PRIAME, NEPRIAME, ŠPECIÁLNE, NÁHODNÉ ALEBO VYPLÝVAJÚCE POŠKODENIE, VZNIKNUTÉ POUŽÍVANÍM ALEBO NESCHOPNOSŤOU POUŽÍVAŤ PROGRAM ALEBO DOKUMENTÁCIU, aj keby bola na možnosť takých poškodení upozornená. V žiadnom prípade nepresiahne zodpovednosť spoločnosti KONICA MINOLTA cenu za licenčný poplatok. 

ZÁRUKA A NÁHRADY, UVEDENÉ VYŠŠIE, SÚ EXKLUZÍVNE A ZASTUPUJÚ VŠETKY ĎALŠIE ZÁRUKY A NÁHRADY, ÚSTNE ALEBO PÍSOMNÉ, VYJADRENÉ ALEBO VYPLÝVAJÚCE. Niektoré štáty neumožňujú výnimky alebo obmedzenie vyplývajúcich záruk alebo obmedzenie zodpovednosti za sprevádzajúce alebo vyplývajúce poškodenia, preto sa vyššie zmienené obmedzenie alebo výnimka nemusí vzťahovať na Vás. 
